
Ministru kabineta noteikumi Nr. 422
Rīgā 2026. gada 21. jūlijā (prot. Nr. 39 37. §)
Grozījumi Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi"
Izdoti saskaņā ar Likuma par budžetu un finanšu vadību 19.3 panta  otro daļu
· Izdarīt Ministru kabineta 2025. gada 4. februāra noteikumos Nr. 83 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.r. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.6.i. investīcijas "Tehnisko palīglīdzekļu pieejamības sekmēšana" īstenošanas un uzraudzības noteikumi" (Latvijas Vēstnesis, 2025, 26., 140. nr.; 2026, 55. nr.) šādus grozījumus:
· 1. Izteikt 7. punktu šādā redakcijā:
· "7. Mērķrādītājs, kas investīcijas īstenošanā sasniedzams līdz 2026. gada 31. augustam, – 7 599 487 euro izmaksāti valsts sabiedrībai ar ierobežotu atbildību "Nacionālais rehabilitācijas centrs "Vaivari"", lai sekmētu tehnisko palīglīdzekļu pieejamību."
· 2. Izteikt 12. punktu šādā redakcijā:
· "12. Investīcijas īstenošanai pieejamais Atveseļošanas fonda finansējums ir 7 984 588 euro."
· 3. Izteikt 13. punktu šādā redakcijā:
· "13. Investīcijas īstenošanai pieejamais valsts budžeta finansējums pievienotās vērtības nodokļa segšanai ir ne vairāk kā 1 038 429 euro."
· 4. Papildināt ar 23.2.1.1 apakšpunktu šādā redakcijā:
· "23.2.1.1 ja investīcijas projektu īsteno pēc 2026. gada 31. augusta, finansējuma saņēmējs līdz 2026. gada 31. jūlijam (ieskaitot) sagatavo starpposma maksājuma pieprasījumu, kas pamato šo noteikumu 7. punktā minētā mērķrādītāja sasniegšanu;".
· 5. Izteikt 23.2.2. apakšpunktu šādā redakcijā:
· "23.2.2. aģentūra pārbauda šo noteikumu 23.2.1. un 23.2.1.1 apakšpunktā minēto starpposma maksājuma pieprasījumu un, ja aģentūrai nav iebildumu par starpposma maksājuma pamatojumu, veic starpposma maksājumu;".
· 6. Papildināt ar 23.3.1.1 apakšpunktu šādā redakcijā:
· "23.3.1.1 ja investīcijas projektu īsteno pēc 2026. gada 31. augusta, noslēguma maksājuma pieprasījumu var iesniegt līdz 2026. gada 15. novembrim (ieskaitot), ievērojot, ka šo noteikumu 7. punktā minētā mērķrādītāja sasniegšana ir pamatota šo noteikumu 23.2.1.1 apakšpunktā minētajā starpposma maksājumā;".
· 7. Izteikt 23.3.2. apakšpunktu šādā redakcijā:
· "23.3.2. aģentūra pārbauda šo noteikumu 23.3.1. un 23.3.1.1 apakšpunktā minēto noslēguma maksājuma pieprasījumu un, ja aģentūrai nav iebildumu par noslēguma maksājuma pamatojumu, veic noslēguma maksājumu;".
· 8. Izteikt 34.15. apakšpunktu šādā redakcijā:
· "34.15. nodrošina normatīvajā aktā par Eiropas Savienības Atveseļošanas un noturības mehānisma plāna īstenošanas un uzraudzības kārtību noteiktā pienākuma izpildi par informācijas ievadi vadības informācijas sistēmā Atveseļošanas fonda plāna īstenošanas progresa pusgada ziņojuma un maksājuma pieprasījuma sagatavošanai. Datus uzkrāj un ievada vadības informācijas sistēmā šo noteikumu 21. punktā minētajā līgumā noteiktajā termiņā, bet ne vēlāk kā līdz kārtējā gada 10. janvārim (ar statusu uz iepriekšējā gada 31. decembri) un 10. jūlijam (ar statusu uz kārtējā gada 30. jūniju);".
· 9. Papildināt ar 34.15.1 apakšpunktu šādā redakcijā:
· "34.15.1 ja investīcijas projektu īsteno pēc 2026. gada 31. augusta, noslēguma progresa pārskata iesniegšanai datus uzkrāj un ievada vadības informācijas sistēmā šo noteikumu 21. punktā minētajā līgumā noteiktajā termiņā, bet ne vēlāk kā līdz 2026. gada 15. novembrim (ieskaitot);".
· 10. Izteikt 42. punktu šādā redakcijā:
· "42. Investīciju īsteno līdz 2026. gada 31. decembrim, bet investīcijas projektu – līdz 2026. gada 15. novembrim."

